kene ““ Wah sampun… sampun … sampun sedaya para narapraja , sedaya perjurit anggenipun sami makarti piyambak-piyambak kangge nyengkuyung kawontenanipun bangunan enggal sukses makaten ““ Syukur banget seketi jumurung , kejaba saka iku seje sing tak aturake, iki dina aku sajroning pitung dina pitung bengi tansah lam-lamen ketok putraku si Bagindha Umar, Bagindha Amir, wis suwi banget ora kendhur ora ana kekabaran manjur piye kakang, kakang Tambi Jembiril ““ Nuwun sewu !, menawi petangan kula jangkep keng putra Bagindha Umar, Bagindha Amir taksih tetep, malah menika kemawon bilih pikantuk inggih menika ilham utawi ganjaran ingkang langkung ngremenaken , mbok bilih sanes wekdal Insyaallah menika enggal badhe dhateng … ““ Syukur banget seketi jumurung kaya kesiram banyu sewindu penggalihku kakang …”“ Nun inggih ! “Teh sepindah mboten kenging nengleng rambut pinara pitu , sabda mituhu pandhitaning ratu saksampunipun Adipati Ibnu Ngabdul Muntalib medar sabda dhateng warangka dalem Patih Tambi Jembiril, tumrap tiyang nginang dereng abrid , tiyang ngidu dereng asat sampun kesaru praptaning Bagindha Umar, Bagindha Amir …“ Kanjeng rama… kanjeng rama…, kula ingkang sowan, kanjeng ….”( Iringan gendhing )“Rama… punden kula rama, putra panjenengan Bagindha Amir ingkang sowan, rama …rama…”“Aduh ngger putraku Bagindha Amir…Bagindha Amir, olehku ngarep-arep sliramu kaya-kaya ibumu menyang pasar aku pingin jajane ngger Bagindha Amir,… Bagindha Amir”“Nuwun inggih kanjeng rama pepunden kula sesembahan kula, sakderengipun putra panjenengan Bagindha Amir ngaturaken sungkema mugi konjuk rama ““Iya ngger kowe ngaturake pangabekti tak tampa ora liwat pangestune kanjeng rama tampanana ya ngger Bagindha Amir ““Kula tampi kula petekaken mustaka mugi ndadosaken jimat paripih kanjeng rama